**Daugavpils pilsētas domes 2015.gada 12.februāra saistošo noteikumu Nr.10**

**“Par Daugavpils pilsētas pašvaldības līdzfinansējuma apjomu un tā piešķiršanas kārtību daudzdzīvokļu dzīvojamām mājām piesaistīto zemesgabalu labiekārtošanai,**

**daudzdzīvokļu dzīvojamo māju atjaunošanai”**

**paskaidrojuma raksts**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1. Projekta nepieciešamības pamatojums | Atbilstoši likuma “Par palīdzību dzīvokļa jautājuma risināšanā” 27.2 panta otrās daļas 2.,3. un 5.punktam, pašvaldība var sniegt palīdzību dzīvojamās mājas īpašniekam (īpašniekiem) vai dzīvokļu īpašniekiem, piešķirot finansējumu dzīvojamās mājas renovācijai, ja tās tehniskais stāvoklis normatīvajos aktos noteiktajā kārtībā atzīts par bīstamu cilvēku dzīvībai vai veselībai; tādas dzīvojamās mājas renovācijai, kurā jālikvidē terora akta, avārijas, stihiskas nelaimes vai citas katastrofas sekas; dzīvojamai mājai piesaistītā zemesgabala labiekārtošanai.Šā panta piektā daļa satur deleģējumu pašvaldībai izdot saistošos noteikumus par kārtību, kādā tiek sniegta attiecīgā palīdzība, un palīdzības apmēru. |
| 2. Īss projekta satura izklāsts | Iesniedzot pieteikumu pašvaldības līdzfinansējuma piešķiršanai, jāievēro šādas prasības:- dzīvojamās mājas pārvaldīšanas tiesības ir nodotas dzīvokļu īpašnieku sabiedrībai vai ar dzīvokļu īpašnieku savstarpēju līgumu pilnvarotai personai;- dzīvojamās mājas kopējā dzīvokļu īpašumu platība ir lielāka par 300 m2 un tajā esošo neapdzīvojamo telpu platība nepārsniedz 25% no dzīvojamās mājas kopējās platības;- vienai personai pieder ne vairāk kā 25% no mājā esošajiem dzīvokļa īpašumiem;- nekustamā īpašuma nodokļa parāds (pamatparāds un nokavējuma nauda) par attiecīgajā daudzdzīvokļu dzīvojamā mājā esošajām telpu grupām, piesaistītajām palīgēkām un piesaistīto zemesgabalu nepārsniedz 15% no taksācijas gadam kopējās aprēķinātās nekustamā īpašuma nodokļa summas;- dzīvojamās mājas dzīvokļu īpašnieku apsaimniekošanas maksas un pārējo ar dzīvokļa lietošanu saistīto pamatpakalpojumu maksājumu parāds nepārsniedz 15% no kopējās aprēķinātās apsaimniekošanas un pamatpakalpojumu maksas summas par dzīvojamo māju. Tiek noteikts šāds pašvaldības līdzfinansējums:**brauktuves, ietves, stāvlaukuma būvniecībai, pārbūvei, atjaunošanai** – ne vairāk kā 50% apmērā no atbalstāmām izmaksām, ja būvniecības izmaksas uz 1m2 nepārsniedz EUR 28,00 bez PVN, ar nosacījumu, ka izmaksas summas nepārsniedz EUR 6,00 bez PVN uz 1m2 dzīvojamās mājas kopējās dzīvokļu īpašumu platības, bet kopumā ne vairāk kā EUR 10000 bez PVN; **apgaismojuma izbūvei, pārbūvei, atjaunošanai** – ne vairāk kā 50% apmērā no atbalstāmām izmaksām, bet ne vairāk kā EUR 2500 bez PVN, ievērojot nosacījumu, ka katram apgaismojuma punktam (apgaismojuma stabam) izmaksas nepārsniedz EUR 750 bez PVN;**- citam piesaistītā zemesgabala labiekārtojumam** - bērnu rotaļu laukuma, t.sk. soliņu, atkritumu urnu, zālienu izbūvei un pārbūvei) – ne vairāk kā 50% apmērā no atbalstāmām izmaksām, nepārsniedzot EUR 3,00 bez PVN uz 1m2 dzīvojamās mājas kopējās dzīvokļu īpašuma platības, bet ne vairāk kā EUR 3000 bez PVN;**- daudzdzīvokļu dzīvojamo māju atjaunošanas darbiem** – ne vairāk kā 50% apmērā atbalstāmām izmaksām, nepārsniedzot EUR 6,00 bez PVN uz 1m2 dzīvojamās mājas kopējās dzīvokļu īpašumu platības, bet ne vairāk kā EUR 10000 bez PVN. |
| 3. Informācija par plānoto projekta ietekmi uz pašvaldības budžetu | Līdzfinansējums tiek piešķirts apstiprinātā pašvaldības budžeta ietvaros. |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Nav attiecināms. |
| 5. Informācija par administratīvajām procedūrām | Pieteikumus izskata un lēmumus pieņem Daugavpils pilsētas domes Mājokļu komiteja. |
| 6. Informācija par konsultācijām ar privātpersonām | Konsultācijas notika ar dzīvojamo māju pārvaldniekiem. |

Domes priekšsēdētājs (personiskais paraksts) J.Lāčplēsis